અત્યારની સ્થિતિએ સૌરાષ્ટ્રના ૫૫ શહેરો પૈકી ૧૦ ટકા શહેરોને ૫ થી ૬ દિવસે, ૧૮ ટકા શહેરોને ૪ દિવસે, ૧૬ ટકા શહેરોને ૩ દિવસે, ૩૮ ટકા શહેરોને એકાંતરા પાણી મળે છે. માત્ર 18 ટકા જ શહેરો નસીબદાર છે કે ત્યાં રોજ પાણી વિતરણ થાય છે. મોટાભાગના શહેરોમાં પાણીની તંગીની પાછળ પાણીની અછતની સાથે ખામીયુક્ત વિતરણ વ્યવસ્થા પણ જવાબદાર છે. રાજકોટ જિલ્લાના ૧૧ તાલુકા મથકો પૈકી માત્ર રાજકોટ અને પડધરીમાં જ રોજ પાણી વિતરણ થાય છે. કેમ કે અહીં સ્થાનિક સ્રોતો ઉપરાંત નર્મદા નીરનો સારો એવો ટેકો છે. જ્યારે લોધિકામાં ૪ થી ૫ દિવસે વિતરણ થાય છે. કેમ કે સ્થાનિકે પાણી નથી માત્ર નર્મદા નીર ઉપર મદાર રાખવો પડે છે.